Document ID: 32001R2556

Kommissionens forordning (EF) nr. 2556/2001
af 21. december 2001
om udskiftning af bilag til forordning (EØF) nr. 3846/87 om fastsættelse af nomenklaturen over eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 911/2001(2), særlig artikel 35, stk. 11,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(3), senest ændret ved forordning (EF) nr. 1239/2001(4), særlig artikel 16, stk. 8,
under henvisning til Rådets forordning (EF) nr. 1766/92 af 30. juni 1992 om den fælles markedsordning for korn(5), senest ændret ved forordning (EF) nr. 1666/2000(6), og de øvrige forordninger om fælles markedsordninger for landbrugsprodukter,
under henvisning til Kommissionens forordning (EØF) nr. 3846/87 af 17. december 1987 om fastsættelse af nomenklaturen over eksportrestitutioner for landbrugsprodukter(7), senest ændret ved forordning (EF) nr. 1502/2001(8), særlig artikel 3, sidste stykke, og
ud fra følgende betragtninger:
(1) Ved Kommissionens forordning (EØF) nr. 3846/87 er der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter.
(2) Ved Kommissionens forordning (EF) nr. 2031/2001(9) blev bilag I til Rådets forordning (EØF) nr. 2658/87(10) om told- og statistiknomenklaturen og den fælles toldtarif ændret med virkning fra den 1. januar 2002. Som følge af de for citroner, appelsinsaft, druesaft og visse forarbejdede kornsorter gennemførte toldændringer er det nødvendigt at tilpasse nomenklaturen over eksportrestitutioner.
(3) Efter artikel 3, sidste stykke, i forordning (EØF) nr. 3846/87 skal nomenklaturen over eksportrestitutioner hvert år offentliggøres i den pr. 1. januar gældende, fuldstændige udgave, som den følger af forordningerne om eksportordninger for landbrugsprodukter. I den forbindelse bør der tages hensyn til de ændringer, der blev gennemført ved Kommissionens forordning (EF) nr. 1384/2001(11) og (EF) nr. 1502/2001.
(4) Af hensyn til klarheden bør denne forordning omfatte både tilpasningen af nomenklaturen over eksportrestitutioner til de gennemførte toldændringer for citroner, appelsinsaft, druesaft og visse forarbejdede kornsorter og offentliggørelsen af nomenklaturen over eksportrestitutioner i den fuldstændige udgave.
(5) For så vidt angår toldændringerne for citroner, appelsinsaft, druesaft og visse forarbejdede kornsorter, er de i denne forordning fastsatte foranstaltninger i overensstemmelse med udtalelse fra Forvaltningskomitéen for Friske Frugter og Grøntsager, Forvaltningskomitéen for Forarbejdede Frugter og Grøntsager, Forvaltningskomitéen for Vin og Forvaltningskomitéen for Korn -
UDSTEDT FØLGENDE FORORDNING:
Artikel 1
Bilag til forordning (EØF) nr. 3846/87 affattes som angivet i bilag til nærværende forordning.
Artikel 2
Denne forordning træder i kraft den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2001.

Labels: 3
6